Kui sotsiaaldemokraatidel on valida, kas teha 2009. aasta riigieelarve tasakaalus selle arvelt, et karistada pensionäre ja puudega inimesi ravimite hinnatõusuga või lasta riigieelarve väikesesse miinusesse, siis pooldame kindlasti viimast võimalust. Kui nüüd Reformierakonnal on valida, kas loobuda lisaks tulumaksu alandamisele veel ka oma teisest  suurest valimislubadusest ehk tasakaalus riigieelarvest, siis minu palve partneritele on teha tasakaalus eelarve, kuid seda mitte pensionäride ja puudega inimeste arvelt ravimite hinda tõstes, vaid kasutades selleks rahandusministeeriumi igati mõistlikke ettepanekuid täiendavate tuluallikate leidmiseks.